



                     GRAD ZAGREB
GRADSKA ČETVRT NOVI ZAGREB – ISTOK
        MJESNI ODBOR „VELIKO POLJE“
        Vijeće Mjesnog odbora „Veliko Polje“


KLASA: 024-08/23-003/1920
URBROJ: 251-13-11-9/003-23-2
Zagreb, 28.rujna 2023.




ZAPISNIK


s 26. sjednice Vijeća Mjesnog odbora Veliko Polje, održane 28. rujna 2023., u prostoru Mjesne samouprave, Velikopoljska ulica 9 g, s početkom u 19:00 sati.

Nazočni članovi Vijeća: Ana Marinčić, Vanja Rodić, Marko Jukić, Marsela Alić, Danko Marčinko

Nazočni članovi Gradskog ureda za mjesnu samoupravu, civilne zaštite i sigurnost: Branko Bunčić

Predsjedava : Do izbora predsjednika sjednicu vodi potpredsjednica VMO Veliko Polje Ana Marinčić. Nakon izbora predsjednika sjednicu nastavlja voditi predsjednik Vanja Rodić.

Zapisnik vodi : Marsela Alić

              Potpredsjednica Vijeća Mjesnog odbora Ana Marinčić konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora Veliko Polje. 
Potpredsjednica pita ima li tko prijedlog za dopunu, odnosno izmjenu Dnevnog reda. Vanja Rodić predlaže dodavanje točke Dnevnog reda o izglasavanju nepovjerenja potpredsjednici Ani Marinčić. Marsela Alić pita je li zahtjev valjan i moli referenta da provjeri. Branko Bunčić odgovara da predani zahtjev nema sve potrebne elemente te da ga treba na vrijeme predati. Zahtjev nije prihvaćen.

DNEVNI RED:


1. Izvješće Mandatnog povjerenstva o prestanku mandata člana Vijeća i početka obnašanja dužnosti zamjenika člana Vijeća.

2. Prijedlog zaključka o prihvaćanju Izvješća Mandatnog povjerenstva o prestanku mandata člana Vijeća i početku obnašanja dužnosti zamjenika člana Vijeća

3. Prisega

4. Prijedlog zaključka o stavljanju van snage zaključaka donesenih na 25. sjednici VMO Veliko Polje, održanoj 29. kolovoza 2023.

5. Prijedlog zaključka o izboru predsjednika VMO Veliko Polje.

6. Poslovnik MO Veliko Polje, donosi se

7. Pravila MO Veliko Polje, donose se

8. Pitanja, prijedlozi i obavijesti.


Ad. 1. Izvješće Mandatnog povjerenstva o prestanku mandata člana Vijeća i početka obnašanja dužnosti zamjenika člana Vijeća.

Vanja Rodić pita zašto je u potpisu Izvješća Mandatnog povjerenstva njegovo ime i prezime. Potpredsjednica odgovara da su Ana Marinčić i Vanja Rodić bili u Mandatnom povjerenstvu. Vanja Rodić smatra da je trebao biti obaviješten o tome. Branko Bunčić kaže da automatski ide njegovo ime i prezime jer je predsjednik Mandantnog povjerenstva. Vanja Rodić pita zašto je to urudžbirano? Branko Bunčić objašnjava da je to prijedlog za zaključak.  
Potpredsjednica objašnjava da postoji procedura koju treba proći. Marsela Alić objašnjava da je procedura jednaka za cijeli Grad Zagreb, a ne posebno za Veliko Polje te se za sjednicu pripremaju prijedlozi zaključaka o kojima se glasa na sjednici.


Ad 2. Prijedlog zaključka o prihvaćanju Izvješća Mandatnog povjerenstva o prestanku mandata člana Vijeća i početku obnašanja dužnosti zamjenika člana Vijeća

Prijedlog zaključka o prihvaćanju Izvješća Mandatnog povjerenstva o prestanku mandata člana Vijeća s 5 „ZA“ od 5.


Ad 3. Prisega

Danko Marčinko prisegnuo je pred članovima Vijeća Mjesnog odbora Veliko Polje za vijećnika Vijeća Mjesnog odbora Veliko Polje. 

Ad 4. Prijedlog zaključka o stavljanju van snage zaključaka donesenih na 25. sjednici VMO Veliko Polje, održanoj 29. kolovoza 2023.

Svih 5 članova Vijeća Velikog Polja glasovali su „ZA“ prihvaćanje prijedloga.


Ad 5. Prijedlog zaključka o izboru predsjednika VMO Veliko Polje.

Potpredsjednica Ana Marinčić izjavljuje da Marsela Alića i Ana Marinčić predlažu Danka Marčinka za predsjednika Vijeća Mjesnog odbora Veliko Polje. Vanja Rodić i Marko Jukić traže stanku. Potpredsjednica im odobrava stanku od 5 minuta. Danko Marčinko također izlazi van na stanku. Potpredsjednica je zamolila vijećnike da se vrate nakon što je prošlo više od 5 minuta i nastavlja sa snimanjem.

2 člana vijeća od 5 glasalo je „ZA“ prihvaćanje prijedloga. 

Marko Jukić uručio je novi prijedlog u kojem Marko Jukić i Danko Marčinko predlažu Vanju Rodića za predsjednika Vijeća Mjesnog odbora Veliko Polje. 

Prijedlog je prihvaćen s 3 glasa „ZA“ od 5.

Novi predsjednik je Vanja Rodić i nastavlja voditi sjednicu. Danko Marčinko navodi da ne može biti predsjednik jer ima puno posla i novi je u Vijeću. Zahvaljuje kolegicama na povjerenju.  


Ad 6. Poslovnik MO Veliko Polje, donosi se

Prijedlog je prihvaćen s 5 glasova „ZA“.


Ad 7. Pravila MO Veliko Polje, donosi se

Prijedlog je prihvaćen s 5 glasova „ZA“. 


Ad 8. Pitanja, prijedlozi i obavijesti.

Vanja Rodić izdvojio je neke podatke o financiranju mjesnih odbora za 2024. godinu te da oni koji su to odlučili su dobro analizirali kako će to napraviti. Danko Marčinko bi volio da se za idući pripreme informacije o školi, Ranžirnom kolodvoru i ležećim policajcima. Branko Bunčić je ukratko objasnio kako funkcionira rad vijeća mjesnog odbora. Marko Jukić kaže da je lokacijska dozvola za pristupnu cestu pravomoćna i da je izvođač parcelacijskog elaborata već odabran. Prijedlog za promjenu rasporeda polazaka autobusa 241 treba staviti na idući dnevni red. 
Ana Marinčić daje informaciju o otkazu prof. informatike koji je u istražnom zatvoru zbog pedofilije te je dobio otkaz, a roditelji nisu dobili nikakvu informaciju. Možda bi trebalo organizirati nekakve radionice za djecu. Može se pozvati ravnateljicu ili nekoga iz školskog odbora na sjednicu. Branko Bunčić pita jesu li vijećnici zadovoljni domarom. Svi su zadovoljni. 

U 20.12 sati predsjednik je zaključio 26. sjednicu Vijeća Mjesnog odbora Veliko Polje. 
	

Zagreb, 28.9.2023.

Zapisnik sastavila:
Marsela Alić

